Diari Oficial de la Generalitat Valenciana


Sumari del DOGV 5316, del 02-08-2006 (2006/8667)

ORDE de 29 de maig de 2006, de la Conselleria de Cultura, Educació i Esport, per la qual s'amplia el termini de l'autorització temporal dels nivells de Year 7 a Year 9 i s'autoritza tembé temporalment el nivell de Year 10, al centre docent britànic a Espanya .British School of Vila-real., de Vila-real (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5316

Data del DOGV
:   02-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/8667


Data del document
:   29-05-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Vila-real
    * ensenyament d'idiomes
    * centre d'ensenyament
    * ensenyament privat
    * ensenyament primari

ORDE de 29 de maig de 2006, de la Conselleria de Cultura, Educació i Esport, per la qual s'amplia el termini de l'autorització temporal dels nivells de Year 7 a Year 9 i s'autoritza tembé temporalment el nivell de Year 10, al centre docent britànic a Espanya .British School of Vila-real., de Vila-real (Castelló). [2006/8667]  
L'expedient ha sigut iniciat pel representant de l'entitat titular del centre docent amb sistema educatiu estranger a Espanya .British School of Vila-real, amb número de codi 82010400, situat a la carretera de Vila-real a Burriana, 3r Sedeny, Partida Carinyena, de Vila-real (Castelló), el qual sol·licita l'ampliació del termini de l'autorització temporal per a impartir els ensenyaments des de Year 7 a Year 9 i l'autorització també temporal per a impartir el Year 10.  
Per Orde de la Conselleria de Cultura, Educació i Esport de 21 de març de 2006 (DOGV de 17/05/06), es va autoritzar el centre, amb caràcter temporal fins al 28 de maig de 2006, a impartir els ensenyaments dels Currículums Nacionals d'Anglaterra i País de Gal·les des de Year 7 (11-12 anys d'edat) fins a Year 9 (13-14 anys d'edat), amb capacitat per a 75 llocs escolars, per a alumnat espanyol i estranger.  
La titularitat del centre ha presentat nou certificat, amb data 11 de maig de 2006, expedit per la representació diplomàtica britànica acreditada a Espanya, British Council, on se certifica que a l'esmentat centre se li pot concedir una autorització temporal per als cursos Year 7 (11-12 anys d'edat) a Year 10 (14-15 anys d'edat) dels Currículums Nacionals d'Anglaterra i del País de Gal·les, fins al 27 de maig de 2007, amb una capacitat total màxima de 600 alumnes per al conjunt dels ensenyaments autoritzats des de Nursery a Year 10.  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; el Reial Decret 806/1993, de 28 de maig (BOE de 23.06.93) sobre règim de centres estrangers a Espanya, i la resta de legislació que resulta d'aplicació.  
En exercici de les atribucions conferides per l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Primer  
Modificar el termini de l'autorització temporal per a impartir els cursos de Year 7 a Year 9, i autoritzar temporalment el curs de Year 10, al centre docent britànic a Espanya .British School of Vila-real., de Vila-real (Castelló), en els termes i condicions que a continuació s'especifiquen.  
Centre: BRITISH SCHOOL OF VILA-REAL  
Codi: 29175574  
Domicili: Carretera de Vila-real a Burriana, 3r. Sedeny, Partida Carinyena  
Localitat: Vila-real  
Província: Castelló  
Titular: Colegio Británico de Vila-real, SL  
Modificació que s'autoritza: S'amplia l'autorització temporal per a impartir els cursos de Year 7 al Year 9, i s'autoritza temporalment el curs de Year 10, dels Currículums Nacionals d'Anglaterra i País de Gal·les, fins al 27 de maig de 2007, ampliant la seua capacitat fins a un màxim de 600 llocs escolars per a tots els ensenyaments autoritzats, des del curs de Nursery al Year 10.  
El centre queda configurat de la següent manera:  
- Amb caràcter definitiu des del curs de Nursery (2 anys d'edat) fins als curs de Year 6 (11 anys d'edat).  
- Amb caràcter temporal fins al 27 de maig de 2007, des del curs de Year 7 (11-12 anys d'edat) fins a Year 10 (14-15 anys d'edat).  
Alumnat autoritzat: espanyol i estranger, amb capacitat màxima per a 600 llocs escolars.  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.  
Disposició addicional primera  
El titular del centre haurà de sol·licitar, davant la Direcció Territorial de Cultura, Educació i Esport de Castelló, l'autorització definitiva dels cursos autoritzats temporalment quan dispose del certificat expedit per la representació diplomàtica britànica acreditada a Espanya, British Council, on es constate el compliment dels requisits del país d'origen per a la seua autorització plena.   
Disposició addicional segona  
La present orde donarà lloc a les corresponents inscripcions en el Registre de Centres Docents de la Comunitat Valenciana.  
Conformement al que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 29 de maig de 2006  
El conseller de Cultura, Educació i Esport  
ALEJANDRO FONT DE MORA TURÓN